润祥鉴赏：中国画派与名家欣赏 319 （海上画派 顾鹤庆 《天台游记》赏析）顾鹤庆（1766-？），字子余，号韬庵，丹徒（今江苏镇江）人。诸生。 性潇洒，工诗文，善行草，好饮。曾在北京入庄亲王府任家庭教师。纵观天下名胜古迹。曾作驿柳诗，并善画柳，人称顾驿柳。著有《韬庵集》。
《天台游记》
顾鹤庆
十五日晓雨微霁，[2]自华顶方丈与文上人往莲居茅蓬，晤默透上人。 坐东窗向日影小憩。即往修证庵晤清凉退居方丈。慧公年八十二，海宁人。茅宇精严雅洁。赠我万年藤丈一枝，遂还华顶。释定慧乞余作新构斋堂匾额，余为书“青天转粟”四字，复书《过关岭望天台山诗》一幅，并画竹赠文法，以小横幅赠沙弥元聚。遂约文法往拜经台观龙爪泉。
降魔塔、太白书堂、羲之墨池皆荒莽，无竹树可观。积雾乍开，而诸山多露半截，不能远瞩。韩公之开岳、云波公之观海市[3]， 自非偶然。归寺，饭后携奴子辈越岭西北行，见拜经台行云簇簇，或聚或散。而峰肩一线路，屈曲盘回，转转不竭。
樗杞丛杂，阴森如晦。上峰下涧，俯仰皆数千丈，蜀道之难，当不过是。而所经之地，曰天柱峰、曰罗汉岭、曰碧潭，则皆不可得而知。行数里，赭流一道，墨石数团，而山皆童涸剥蚀[4]，殊无足观。
再行数